Oppdatert 18. mars 12:30

Jeg har symptomer som ligner på dem jeg har hørt at koronaviruset gir: Jeg har feber, hoste, sår hals, jeg er kortpustet og har vondt i hodet. Jeg lurer på om jeg kan ha fått koronaviruset. Hva gjør jeg?

Er du i en risikogruppe? Det er du hvis du er over 65 år, har nedsatt immunforsvar, kronisk hjerte- nyre- eller lungesykdom, diabetes, kreft eller høyt blodtrykk. Personer som røyker har mulig også en høyere risiko for alvorlig koronavirus-sykdom (covid-19).

Er du i en risikogruppe? Hvis ja:

Følg nøye med på symptomene. Ta kontakt med fastlegen din. Hold deg hjemme.

Har du behov for akutt helsehjelp? Hvis du har behov for akutt helsehjelp kan du ringe nærmeste legevakt på 116117. Ring 113 kun ved livstruende sykdom eller skade.

Er du i en risikogruppe? Hvis nei:

Har du vært på reise? Alle som kommer fra reiser skal i karantene i 14 dager, uavhengig av om de har symptomer eller ikke. Bestemmelsen har tilbakevirkende kraft regnet fra 27. februar.

Har du vært på reise? Hvis ja:

Hjemmekarantene. Hold deg hjemme i 14 dager etter hjemkomst. Kontakt lege kun om du trenger helsehjelp. Du kan bevege deg utendørs, men unngå kontakt med andre, og ikke oppsøk steder der det er mange mennesker. Du bør for eksempel ikke gå på butikken, men få noen til å handle for deg.

Har du vært på reise? Hvis nei:

Har du de siste 14 dagene vært i kontakt med noen som har fått påvist smitte?

Hvis ja:

Isolasjon hjemme. Det betyr at du må holde deg hjemme hele tiden i 14 dager og ikke gå ut. Du skal helst holde to meters avstand til de du bor sammen med og ha eget rom og bad når dette er mulig. Bruk egne baderomsartikler, inkludert eget håndkle. De du bor sammen med skal være i karantene.

Har du de siste 14 dagene vært i kontakt med noen som har fått påvist smitte? Hvis nei:

Bli hjemme. Det er ikke nødvendig å teste seg selv om man er forkjølet eller syk. Ikke kontakt helsevesenet med mindre du har behov for helsehjelp. Hvis du lurer på noe kan du se fhi.no. Hvis du ikke finner informasjon om det du lurer på der kan du ringe informasjonstelefonen på 815 55 015.

Har du behov for akutt helsehjelp?

Hvis du har behov for akutt helsehjelp og ikke får kontakt med fastlegen din kan du ringe nærmeste legevakt på 116117. Ring 113 kun ved livstruende sykdom eller skade.